gl en gl lt gl en gl gl en gl fr gl gl es es gl gl gl nb gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en es es gl gl gl gl gl pt gl gl
Uxía Caride: “Desde todos os sectores debemos reivindicar os espazos de pensamento e crítica” | Academia Galega do Audiovisual
Uxía Caride leva dez anos a cargo da xerencia da Asociación Galega de Produtoras Independentes, AGAPI, unha asociación que, desde 1994 agrupa a produtoras de cine, televisión, publicidade e servizos e contribuiu, de xeito decisivo, á consolidación do sector audiovisual galego. Durante este tempo, considera que o sector viviu unha evolución “moi positiva” que o leva a ser, na actualidade “moi recoñecido internacionalmente” grazas ao talento que o integra.
Falamos con ela sobre a actualidade da industria audiovisual e da cultura en Galicia e sobre o seu traballo “na sombra”.
Levas unha década a cargo da xerencia de AGAPI. Como valoras a evolución da asociación desde que asumiches o cargo ata os nosos días?
Nestes dez anos como xerente de AGAPI, o sector audiovisual galego mudou moito. As empresas asumiron a internacionalización como parte do traballo. A coprodución tamén pasou a ser a forma habitual de levar adiante os proxectos. Sen embargo, os cambios nos modelos de produción, distribución e consumo están aínda consolidando un novo escenario. VIvimos tempos incertos nos que a lexislación audiovisual que vén de ser aprobada en España supón un duro golpe para a produción independente.
Nese período, cal consideras que foi a evolución do sector audiovisual en Galicia?
Os maiores cambios teñen relación coa superación das barreiras idiomáticas, agora prodúcese moito máis en versión orixinal galega sen que supoña un problema á hora de buscar alianzas e financiar os proxectos. A chegada das plataformas naturalizou as historias locais e permitiu un aumento da produción, se ben é certo segue sendo moi necesario contar cunhas reglas de xogo que permitan que as empresas independentes poidan traballar con solvencia e mantendo os dereitos de propiedade intelectual. Se non se consiguen equilibrar as forzas da produción independente viviremos unha debacle na diversidade cultural e lingüística e acabaremos abocados ao discurso único.
“Se non se consiguen equilibrar as forzas da produción independente viviremos unha debacle na diversidade cultural e lingüística e acabaremos abocados ao discurso único.”
Uxía Caride, xerente de AGAPI
Se tiveras que elixir un fito do noso audiovisual dos últimos anos, cal sería?
Esto é ben difícil, non podería destacar só un. Nos últimos anos son moitas as empresas que conseguiron cos seus proxectos un recoñecemento internacional moi destacado.  Porén o audiovisual galego desperta atracción en todos os foros e mercados do mundo por ter xa asentada unha marca de garantía e calidade, o que supón un gran orgullo para todas as persoas que formamos parte do mesmo.
Podes compartir connosco algunha anécdota dos teus anos en AGAPI?
Gardo moi bós recordos de moitos momentos de traballo, pero por compartir un, a festa do 25 aniversario da Asociación foi moi fermosa por recoñecer e agradecer de forma pública a Dolores toda a súa dedicación tantos anos como presidenta de AGAPI.
En que consiste o traballo de xerencia?
O traballo da xerencia, polo menos no meu caso, conleva múltiples funcións.
A defensa sectorial da produción independente é un dos obxectivos de Agapi e para levala adiante hai unha axenda de reunións moi ampla que hai que atender e que conleva asistir a xuntanzas, elaborar informes, memorias e actas.
Outra das miñas ocupacións é o deseño e coordinación de proxectos e xornadas formativas. Recentemente vimos de lazar a I edición do Agapi Impulsa Copro que ten como obxectivo o asesoramento de proxectos.que tiene como objetivo la asesoría de proyectos e en xullo celebramos unha xornada sobre aspectos xurídicos no sector audiovisual e outra sobre márketing e comunicación en produtoras.
O meu traballo diario céntrase en estar en contacto coas empresas para informalas de todo o que poida ser de interese, dándolles un servizo permanente de apoio  e asesoría en cuestións transversais e problemas comúns, así como tamén en labores de comunicación, coa elaboración de notas de prensa, táboas de datos, publicacións e atención nas redes sociais e na web de Asociación.
Desde AGAPI buscamos traballar a prol do ben común e para iso promovemos melloras na lexislación e liñas de subvencións con un contacto permanente con institucións e organismos de todo tipo que fai que permanentemente revise e prepare documentación de traballo que poida servir de guía para acadar estes obxectivos.
Toda esta labor de xestión vai sempre acompañada do control da parte económica que é, se cadra, unha das funcións máis importantes para facer que Asociación funcione no tempo, xustifico subvencións e controlo a facturación e contabilidade co apoio dunha asesoría externa.
O traballo asociativo tamén consiste en tecer rede e colaborar con outras entidades, neste sentido desde hai dez anos formo parte da Xunta Directiva da Feira Culturgal que levamos adiante anualmente con outras asociacións como a Asociación Galega de Editoras (AGE), Escena Galega, Eganet e a Asociación Galega de Empresas Musicais (AGEM), un traballo moi bonito no que me ocupo da programación do espazo audiovisual na Feira.
Como ves a xerencia, no meu caso, supón unha diversidade de funcións que abranguen desde a xestión cultural ata a produción. En resumo, un traballo amplo e diverso que non permite a monotonía, algo que valoro de forma moi positiva.
Diversas entidades do sector como AGAPI, a propia Academia ou o Clúster teñen a mulleres ocupando o cargo de xerencia desde hai anos, pero o voso traballo non adoita a ser moi coñecido incluso dentro do propio sector…
Digamos que facemos un traballo na sombra necesario para que as cousas sucedan pero que non adoita a ser coñecido. O traballo de xestión é multitarefa e moitas veces esto é o que define que sexa desempeñado por mulleres. Temos capacidade para facer moitas cousas ao tempo pero pouco impacto mediático, dáse por feito que sabemos facelo ben.
“O traballo de xestión é multitarefa e moitas veces esto é o que define que sexa desempeñado por mulleres. Temos capacidade para facer moitas cousas ao tempo pero pouco impacto mediático, dáse por feito que sabemos facelo ben.”
Uxía Caride, xerente de AGAPI
Es profesora asociada no Grao de  Ciencias da Cultura e Difusión Cultural. Que balance fas da túa traxectoria como docente?
Son profesora asociada da USC desde hai catro anos, traballo que compatibilizo coa xerencia de AGAPI. Fago un balance moi positivo, o contacto co alumnado permite ter unha visión externa das cousas e á vez posibilita coñecer outras visións.  O que máis me gusta é traballar sobre estudos de caso reais que permiten tender esa ponte necesaria entre o mundo académico e profesional. A materia que imparto ‘Análise das manifestacións culturais nos medios’ ten moita relación coa análise do discurso e precisa dunha actualización permanente que me empurra a aprender cada día.
Que che gusta facer cando non estás traballando para o audiovisual ou exercendo a docencia?
Cando non estou traballando gústame asistir a eventos culturais de todo tipo: cine, teatro, literatura etc… Santiago é unha cidade que permite complementar moi ben a miña axenda de lecer, pero a cultura non debe ser só iso e desde todos os sectores debemos reivindicar os espazos de pensamento e crítica.
Histórico Seleccionar mes Setembro 2022 Agosto 2022 Xullo 2022 Xuño 2022 Maio 2022 Abril 2022 Marzo 2022 Febreiro 2022 Xaneiro 2022 Decembro 2021 Novembro 2021 Outubro 2021 Setembro 2021 Agosto 2021 Xullo 2021 Xuño 2021 Maio 2021 Abril 2021 Marzo 2021 Febreiro 2021 Xaneiro 2021 Decembro 2020 Novembro 2020 Outubro 2020 Setembro 2020 Agosto 2020 Xullo 2020 Xuño 2020 Maio 2020 Abril 2020 Marzo 2020 Febreiro 2020 Xaneiro 2020 Decembro 2019 Novembro 2019 Outubro 2019 Setembro 2019 Xuño 2019 Maio 2019 Abril 2019 Marzo 2019 Febreiro 2019 Xaneiro 2019 Decembro 2018 Novembro 2018 Outubro 2018 Setembro 2018 Agosto 2018 Xuño 2018 Maio 2018 Marzo 2018 Febreiro 2018 Xaneiro 2018 Decembro 2017 Novembro 2017 Outubro 2017 Xuño 2017 Marzo 2017 Febreiro 2017 Xaneiro 2017 Decembro 2016 Novembro 2016 Outubro 2016 Setembro 2016 Xullo 2016 Xuño 2016 Maio 2016 Abril 2016 Marzo 2016 Febreiro 2016 Xaneiro 2016 Decembro 2015 Novembro 2015 Outubro 2015 Setembro 2015 Xullo 2015 Xuño 2015 Maio 2015 Abril 2015 Marzo 2015 Febreiro 2015 Xaneiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013 Febreiro 2013 Xaneiro 2013 Decembro 2012 Novembro 2012 Outubro 2012 Setembro 2012 Agosto 2012 Xullo 2012 Xuño 2012 Maio 2012 Abril 2012 Marzo 2012 Febreiro 2012 Xaneiro 2012 Decembro 2011 Novembro 2011 Outubro 2011 Setembro 2011 Agosto 2011 Xullo 2011 Xuño 2011 Maio 2011 Abril 2011 Marzo 2011 Febreiro 2011 Xaneiro 2011 Decembro 2010 Novembro 2010 Outubro 2010 Setembro 2010 Agosto 2010 Xullo 2010 Xuño 2010 Maio 2010 Abril 2010 Marzo 2010 Febreiro 2010 Xaneiro 2010 Decembro 2009 Novembro 2009 Outubro 2009 Setembro 2009 Agosto 2009 Xullo 2009 Xuño 2009 Maio 2009 Abril 2009 Marzo 2009 Febreiro 2009 Xaneiro 2009 Decembro 2008 Novembro 2008 Outubro 2008 Setembro 2008 Agosto 2008 Xullo 2008 Xuño 2008 Maio 2008 Abril 2008 Marzo 2008 Febreiro 2008 Xaneiro 2008 Decembro 2007 Novembro 2007 Outubro 2007 Xullo 2007 Xuño 2007 Maio 2007 Abril 2007 Marzo 2007 Febreiro 2007 Xaneiro 2007 Decembro 2006 Novembro 2006 Outubro 2006 Setembro 2006 Agosto 2006 Xuño 2006 Marzo 2006 Febreiro 2006 Xaneiro 2006 Decembro 2005 Novembro 2005 Outubro 2005 Setembro 2005 Xullo 2005 Xuño 2005 Maio 2005 Abril 2005 Marzo 2005 Febreiro 2005 Xaneiro 2005 Decembro 2004 Novembro 2004 Setembro 2004 Xullo 2004 Xuño 2004 Maio 2004 Decembro 2001
Premios María Luz Morales
Centro Ágora, Lugar da Gramela, 17 15010 A Coruña info@academiagalegadoaudiovisual.gal 981 227 701 / 981 208 393
Horario de atención ao público: de luns a venres de 9:00 a 16:00
Horario de verán (de xuño a setembro): de luns a venres de 9.00 a 15.00h
Páxina web creada por cleventy.com